62018TO0702_INF
Διάταξη του Γενικού Δικαστηρίου (όγδοο τμήμα) της 12ης Ιουνίου 2019 – Durand κ.λπ. κατά Κοινοβουλίου
(Υπόθεση T-702/18)
«Προσφυγή κατά παραλείψεως και προσφυγή ακυρώσεως – Γεωργική πολιτική – Κανονισμός (ΕΚ) 1/2005 – Καλή διαβίωση των ζώων – Αίτημα των βουλευτών του Ευρωπαϊκού Κοινοβουλίου περί συστάσεως εξεταστικής επιτροπής – Τοποθέτηση του Κοινοβουλίου – Πράξη μη δεκτική προσφυγής – Ενημερωτική πράξη – Απαράδεκτο»
1.
Προσφυγή κατά παραλείψεως – Παράλειψη – Έννοια – Παράλειψη ενέργειας – Πράξη μη παρέχουσα ικανοποίηση – Απόφαση του Κοινοβουλίου να αναθέσει σε επιτροπή την εκπόνηση έκθεσης εφαρμογής – Απόφαση που συνεπάγεται την απόρριψη του αιτήματος σύστασης εξεταστικής επιτροπής – Αποκλείεται
(Άρθρο 265 ΣΛΕΕ)
(βλ. σκέψεις 21-23, 29, 30)
2.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Πράξη αμιγώς ενημερωτικού χαρακτήρα – Αποκλείεται
(Άρθρο 263 ΣΛΕΕ)
(βλ. σκέψεις 33-35)
Αντικείμενο
Προσφυγή δυνάμει του άρθρου 265 ΣΛΕΕ με αίτημα να διαπιστωθεί ότι το Κοινοβούλιο, με απόφαση της διασκέψεως των προέδρων του Κοινοβουλίου, παρέλειψε παρανόμως να αποφανθεί επί του από της 17ης Ιουλίου 2018 αιτήματος περί συστάσεως εξεταστικής επιτροπής και, επικουρικώς, προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως που περιέχεται στην από 21ης Σεπτεμβρίου 2018 επιστολή του Προέδρου του Κοινοβουλίου.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει τον Pascal Durand και τους λοιπούς προσφεύγοντες των οποίων τα ονόματα περιλαμβάνονται σε παράρτημα στα δικαστικά έξοδα.